ОДОБРЯВАМ:

\_\_\_\_\_\_\_\_\_\_\_\_\_\_\_\_\_\_\_\_\_

ВЪЗЛОЖИТЕЛ:

ПЕТЪР ГОРНОВСКИ

Председател на ДАМТН

**сЪБИРАНЕ НА ОФЕРТИ ЧРЕЗ ОБЯВА ВЪВ ВРЪЗКА С ОБЩЕСТВЕНА ПОРЪЧКА С предмет: „ИЗВЪРШВАНЕ НА РЕМОНТНИ ДЕЙНОСТИ В ПОМЕЩЕНИЯ В СГРАДАТА НА ВЪЗЛОЖИТЕЛЯ В гр. София, ул. „Петър Мутафчиев“ № 2“**

**ОПИСАНИЕ НА ПРЕДМЕТА НА ПОРЪЧКАТА, ИЗИСКВАНИЯ КЪМ ЛИЦАТА И ИЗИСКВАНИЯ КЪМ ИЗПЪЛНЕНИЕТО**

1. **Предмет и описание на поръчката:** „Извършване на ремонтни дейности в помещения в сградата на възложителя в гр. София, ул. „Петър Мутафчиев“ № 2. Дейностите са свързани с преустройство и промяна на функционалното предназначение на помещение в сградата на Възложителя, в гр. София, ул. „Петър Мутафчиев“ № 2“ по изготвен и одобрен инвестиционен проект на помещение – лаборатория 203 и ремонтни дейности в помещение на първия етаж. Помещението от лаборатория следва да бъде преустроено в склад за съхраняване на арбитражни проби (склад за течни горива).

Проектът се състои от:

Част Архитектура и конструкции, фаза Работна – заверени и съгласувани

Част Електрическа, фаза Работна – заверена и съгласувана

Части ОВК, фаза Работна – заверени и съгласувани

Част Пожарна безопасност – заверена и съгласувана

**2. Място на изпълнение на поръчката:**

Територията на Република България, гр. София, ул. „Петър Мутафчиев“ № 2.

**3. Срок за изпълнение на поръчката:**

Дейностите по изпълнение на предмета на обществената поръчка следва да бъдат изпълнени до 20.12.2017 г.

**4. Изисквания към участника, офертата и указанията за участие.**

**4.1. Общи изисквания към участниците**

1.Участник в настоящата поръчка може да бъде всяко българско или чуждестранно физическо или юридическо лице или техни обединения, което има право да изпълнява дейност, съгласно законодателството на държавата, в която то е установено.

2. Клон на чуждестранно лице може да е самостоятелен участник в процедурата, ако може самостоятелно да подава оферти и да сключва договори съгласно законодателството на държавата, в която е установен.

3. Не може да участва в обществената поръчка пряко или косвено дружество регистрирано в юрисдикция с преференциален данъчен режим и свързаните с него лица, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.

4. Всеки участник в обществената поръчка има право да представи само една оферта.

5. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

6. В обществената поръчка едно физическо или юридическо лице може да участва само в едно обединение.

7. Свързани лица не могат да бъдат самостоятелни участници в обществената поръчка.

8. Участниците в процедурата могат да ползват подизпълнители, като посочат това обстоятелство в офертата и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

**4.2. Административни изисквания към участниците**

Не може да бъде участник в обществената поръчка лице, което:

1. е осъдено с влязла в сила присъда, освен ако е реабилитирано, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2. е осъдено с влязла в сила присъда, освен ако е реабилитирано, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

4. е установено, че:

а) е представило документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставило изискваща се информация, свързана с удостоверяване липсата на основания за отстраняване или изпълнението на критериите за подбор;

5. е налице конфликт на интереси, който не може да бъде отстранен.

*Забележка! Основанията по т. 1, 2 и 5 се отнасят за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи.*

*"Конфликт на интереси" по смисъла на §2, т. 21 от ДР на ЗОП е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси и за който би могло да се приеме, че влияе на тяхната безпристрастност и независимост във връзка с възлагането на обществената.*

*Участник в процедурата, който не отговаря на някое от посочените по – горе изисквания ще бъде отстранен.*

**3. Критерии за подбор**

**3.1. Правоспособност за упражняване на професионална дейност:**

1. Участникът трябва да е вписан в Централния регистър на Камарата на строителите за строежи четвърта група (реконструкция и основен ремонт на строежи), четвърта или по-висока категория или да е вписан в съответния регистър на държавата в която е установен за посочения обхват на дейности.

2. За доказване на вписването се представя копие на валидно удостоверение от Камарата на строителите за строежи четвърта група (строежи за реконструкция и основен ремонт), четвърта или по-висока категория и/или декларация и/или удостоверение за наличието на такава регистрация от компетентните органи съгласно съответния национален закон.

**3.2. Финансови изисквания към участниците**

Възложителят непоставя изисквания за икономическото и финансовото състояние на участниците.

**3.3. Технически и професионални способности на участника.**

1. Участникът да има опит в извършването на еднакво или сходно с предмета на поръчката строителство. През последните 5 (пет) години, считано от датата на подаване на офертата да е изпълнил и/или участвал в изпълнението на най-малко три обекта, включващи строително-монтажни работи или строително-ремонтни работи, свързани с изграждане и/или основен ремонт, реконструкция или преустройство на помещения с клас на функционална пожарна опасност Ф5, подклас Ф5.2. и категория на пожарна опасност Ф5А, съгласно Таблица 1 от Наредба Iз-1971/29.10.2009 г. и обекти от Трета група Експлозивна опасност, съгласно чл.267 от Наредба Iз-1971.

* Доказването на опита се извършва с представяне на списък на строителството изпълнено през последните пет години, считано от датата на подаване на офертата, което е еднакво или сходно с предмета на поръчката, и:

а) Удостоверения за добро изпълнение, които съдържат стойността, датата, на която е приключило изпълнението, мястото, вида и обема на строителството както и дали е изпълнено в съответствие с нормативните изисквания. Удостоверенията да съдържат дата и подпис на издателя и данни за контакт или

в) копия на документи, удостоверяващи изпълнението, вида и обема на изпълнените строителни дейности.

2. Участникът трябва да разполага с инженерно-технически персонал, включително за осигуряване на контрола на качеството включващ минимум едно техническо лице с висше образование, специалност ПГС или еквивалент и да има стаж по специалността не по-малко от 5 г.

* Като доказателство заизпълнение на изискванията на възложителя към инженерно-техническия персонал, при изпълнение на поръчката, включително за осигуряване на контрола на качеството, всеки участник трябва да представи списък, в който да  посочи образованието, професионалната квалификация и професионалния опит на лицата, участващи в изпълнението.

3. Участникът да има внедрена система за управление на качеството ISO 9001:2015 или еквивалент с обхват строителство.

* Доказване на изпълнението на гореописаното изискване се извършва с представяне на копие на валиден Сертификат за внедрена система за управление на качеството ISO 9001:2015 или еквивалент с обхват строителство.

1. Участникът да има внедрена система за управление ISO 14001:2015 Система за управление на околната среда.

* Доказване на изпълнението на гореописаното изискване се извършва с представяне на копие на валиден Сертификат за внедрена система за управление на околната среда ISO 9001:2015 или еквивалент с обхват строителство.

**4. Подготовка, подаване и съдържание на офертата.**

**4а. Подготовка на офертата.**

* Участниците трябва да проучат всички указания и условия за участие, дадени в документацията за участие.
* При изготвяне на офертата всеки участник трябва да се придържа точно към обявените от Възложителя условия.
* До изтичането на срока за подаване на офертите всеки участник може да промени, да допълни или да оттегли офертата си.
* Всеки участник в процедурата има право да представи само една оферта. Не се допускат варианти на офертата.
* Лице, което участва като подизпълнител в офертата на друг участник, не може да представя самостоятелна оферта.
* Представянето на офертата задължава участника да приеме напълно всички изисквания и условия, посочени в тази документация, при спазване на Закона за обществените поръчки.
* Участникът ще бъде отстранен от участие за възлагане на настоящата обществена поръчка, ако в офертата си е поставил условия и изисквания, които не отговарят на обявените в документацията или е представил повече от една оферта, или е представил оферта с варианти, или е представил самостоятелна оферта, въпреки че в оферта на друг участник е посочен като подизпълнител.

**4б. Подаване на офертата**

Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на следния адрес: гр. София, бул. „Г. М. Димитров“ № 52А, Държавна агенция за метрологичен и технически надзор, Деловодство.

Документите се представят в запечатана непрозрачна опаковка, върху която се посочват:

а) наименованието на участника, включително участниците в обединението, когато е приложимо;

б) адрес за кореспонденция, телефон и по възможност - факс и електронен адрес;

в) наименованието на обществената поръчка.

В опаковката, посочена по-горе, се поставя Информационен лист за участника, документите по чл. 37, ал. 4 от Правилника за прилагане на Закона за обществените поръчки - когато е приложимо, техническо предложение, ценовото предложение.

*Всички документи приложени в офертата трябва да бъдат изготвени на български език. Документите които не са представени в оригинал, следва да бъдат заверени от участника с гриф „Вярно с оригинала”, подписани от законния представител или изрично упълномощено за целта лице и печат.*

**4в. Съдържание на офертата –** За участие в поръчката, се изисква участникът да представи с офертата следните документи:

1.Оферта по чл. 186, ал. 1 ЗОП, включваща данни за лицето, което подава офертата, включително доказателства за съответствие с критериите за подбор, както и друга информация. – по образец (*Приложение № 1).* Към офертата се прилагат:

1.1. Документ за упълномощаване, когато лицето което подава офертата не е законният представител на участника.

1.2. Когато участникът е обединение, което не е юридическо лице, офертата се подава общо, от името на представителите на лицата, участващи в обединението, като офертата трябва да съдържа копие от документ (договор или друго), от който да е видно правното основание за създаване на обединението, както и следната информация във връзка с конкретната обществена поръчка:

а) правата и задълженията на участниците в обединението;

б) разпределението на отговорността между членовете на обединението;

в) дейностите, които ще изпълнява всеки член на обединението.

Представляващият обединението или всички лица в обединението подписват и подпечатват документите в офертата, които се представят от името на обединението – декларацията за използване/не използване на подизпълнители, предложението за изпълнение на поръчката, ценовата оферта и други.

1.3. Подписана от лицата по чл.40 от Правилника за прилагане на Закона за обществените поръчки (ППЗОП) декларация за липсата на обстоятелствата по чл.54, ал.1, т.1, 2 и 7 от ЗОП - по образец (*Приложение № 7).*

1.4. Декларация за липса на обстоятелствата по чл.54, ал.1, т.3-5 от ЗОП - по образец(*Приложение № 8*), подписана от лицето, което може самостоятелно да представлява участника, съгласно чл.40 от ППЗОП.

*Декларацията по т.1.3 и т. 1.4. се подписва и от подизпълнителите, в случай, че участникът предвижда участието на такива при изпълнение на поръчката, както и от трети лица, чиито капацитет участникът използва (в приложимите случаи).*

1.5.Декларация по чл. 3, т. 8 във връзка с чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (*Приложение №* 4).

1.6. Декларация за липса на свързаност с друг участник в обществената поръчка в съответствие с чл. 101, ал. 11 от ЗОП – по образец - (*Приложение №* 5).

1.7. Декларация от подизпълнител – когато е приложимо *(Приложение № 6)*

1.8. Декларация по чл. 6, ал. 2 от ЗМИП – по образец (*Приложение № 9)*

1.9. Заверено копие на валидно удостоверение от Камарата на строителите за строежи четвърта група (строежи за реконструкция и основен ремонт), четвърта или по-висока категория и/или декларация и/или удостоверение за наличието на такава регистрация от компетентните органи съгласно съответния национален закон.

За участници, установени в друга държава членка на Европейския съюз, следва да бъде представено заверено копие на документ, удостоверяващ изпълнение на относимите към участника специфични изискванията.

1.10. Списък на изпълнените услуги, които са идентични или сходни с предмета и обема на обществената поръчка, изпълнени от участника през последните пет години, считано от датата за получаване на оферти, заедно с доказателство за извършената услуга. (*Списъка се изготвя от участника*).

1.11. Други документи, удостоверяващи съответствието на участника с поставените критерии за подбор.

1.12. Техническо предложение - по образец (*Приложение №* *2*), съдържащо:

а) документ за упълномощаване, когато лицето, което подава офертата, не е законният представител на участника – прилага се нотариално заверено пълномощно;

б) предложение за изпълнение на поръчката в съответствие с техническите спецификации и изискванията на възложителя.

в) декларация за съгласие с клаузите на приложения проект на договор;

г) декларация за срока на валидност на офертата;

1.13. Ценово предложение – по образец.

**5. Максимална стойност на поръчката:** максимална стойност на обществената поръчка е 25 000 лв. (двадесет и пет хиляди лева), без ДДС.

**6. Условия и начин на плащане:**

Възложителят заплаща в лева по банкова сметка на Изпълнителя извършените услуги в срок до 30 дни след представяне на фактура и застрахователна полица, удостоверяващи изпълнението на услугата.

За изпълнение на услугата, участникът преди подписване на договора предоставя гаранция за изпълнение в размер на 5% от стойността на договора с включен ДДС. Гаранцията се предоставя в една от следните форми:

1. парична сума;

2. банкова гаранция;

3. застраховка, която обезпечава изпълнението чрез покритие на отговорността на изпълнителя.

Участникът, определен за изпълнител, избира сам формата на гаранцията за изпълнение.

Условията и сроковете за задържане и/или освобождаване на гаранцията за изпълнение са уредени в договора за възлагане на обществената поръчка.

# 7. Технически изисквания за изпълнението:

Изпълнението на поръчката следва да се извършва в пълно съответствие с приложените КСС:

1. Проект за преустройство и промяна функционалното предназначение на помещение /лаборатория № 203/ в помещение за съхраняване на арбитражни проби /склад за течни горива/ бензин и дизелово гориво, в сградата на ДАМТН, намираща се на ул.“Петър Мутафчиев“ №2, гр.София

-Части Архитектура и конструкции

-Част Електрическа

-Части ОВК

-Част Пожарна безопасност

2. Наредба №3/2004 г. на МЕЕР за устройството на електрическите уредби и електропроводни линии.

3. Наредба №1/27.05.2010г./, за проектиране, изграждане и поддържане на електрически уредби за ниско напрежение в сгради.

4. Стандарт EN BDS 12464-1 – Светлина и осветление, Осветление на работни места.

5. Наредба №15/2005 г. за технически правила и нормативи за проектиране, изграждане и експлоатация на обектите и съоръженията за производство, пренос и разпределение на топлинна енергия.

6. Наредба №7 за енергийна ефективност, топлосъхранение и икономия на енергия в сгради

7. Закон за устройство на територията /ЗУТ/.

8. Наредба Iз-1971/29.10.2009 г. за строителнотехнически правила и норми за осигуряване на безопасност при пожар.

9. Закон за здравословни и безопасни условия на труд.

При изпълнение на дейностите, изпълнителят следва да спазва стандартите ISO 9001:2008 за управление на качеството или еквивалент и ЗЗБУТ.

Изпълнителят изготвя, съхранява и предава на възложителя всички необходими документи, доказващи изпълнените от него работи в съответствие с актуалната проектната документация, извършените закупувания на суровини и материали, декларации за съответствие и наемането на работна ръка.

Изпълнителят е длъжен да създава цялата строителна документация съгласно нормативните изисквания, както и да спазва указанията и изискванията на възложителя по отношение на създаването на необходимите документи.

Изпълнителят да представи документи за качеството на доставеното оборудване от доказан производител със сертификат за качество и да представи гаранции за него.

Изпълнителят е длъжен да съхранява всички документи, които по закон се съхраняват при него и не могат да бъдат предадени на Възложителя след приключване на работите, до края на изпълнението на договора.

Изпълнителят трябва да съобрази работните графици с технологичните изисквания и спецификата на строителния обект и съгласувано с главния директор на ГД „ККТГ“.

Към документацията са приложени подробни и обобщена КСС, които участникът следва да приложи към Ценовото си предложение.

Всеки участник има право да извърши оглед и се запознае с изготвения, одобрен и заверен инвестиционен проект преди да подаде офертата си.

**8. Критерий за оценка на офертите:**

Получените в срок оферти ще се оценяват въз основа на критерия най-ниска цена.

**Крайно класиране на кандидатите.**

На първо място се класира участникът оферирал най-ниска цена за цялостно изпълнение на поръчката. Останалите оферти заемат места в класирането по низходящ ред.

**9. Валидност на офертата.**

Срокът на офертата следва да е със срок на валидност не по-малко от 1 (един) месец от датата на подаването му.

**10. Срок за получаване на оферти.**

Оферти се подават в деловодството на ДАМТН на бул. „Д-р Г. М. Димитров“ № 52А, гр. София, до 17:30 ч. на 04.12.2017 г.

Офертата, ведно с изискуемите документи, се подава в запечатанa непрозрачна опаковка, с посочване на името на участника и наименованието на поръчката и обособената позиция, за която се отнася.

Срокът за получаване на оферти се удължава най-малко с три дни, когато в първоначално обявения срок са получени по-малко от три оферти.

Съобщение за удължаване на срока се публикува в профила на купувача.

**11. Сключване на договор**

С класирания на първо място и определен за изпълнител участник, възложителят сключва писмен договор по реда на ЗОП и ППЗОП.

**12. Условия за сключване на договор**

1. Възложителят сключва с определения изпълнител писмен договор за обществена поръчка, при условие че при подписване на договора изпълнителят:

1.1. представи документ за регистрация в съответствие с изискването по чл. 10, ал. 2 ЗОП (когато е приложимо);

1.2. изпълни задължението по чл. 67, ал. 6 от ЗОП;

1.3. представи определената гаранция за изпълнение на договора;

1.4. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

2 Възложителят не сключва договор, когато участникът, класиран на първо място:

2.1. откаже да сключи договор;

2.2. не изпълни някое от условията по ал. 1, или

2.3. не докаже, че не са налице основания за отстраняване от процедурата.

**13. Наименование, адрес на възложителя и лице за контакти.**

Държавна агенция за метрологичен и технически надзор, Гр. София, бул. „Д-р Г. М. Димитров“ № 52А, лице за контакт за поръчката – Стефан Патъров, тел. 0879 504304, e-mail: Stefan.Patarov@damtn.government.bg

Съгласувал:

Валентин Чиликов, главен секретар …………………………………………………..

Финансов контрольор ………………………………………………………………….

Илза Чинкова, директор Д ФА…………………………………………………………

Петя Маринова, началник отдел ПАООП …………………………………………….

Динко Мандов, началник отдел УС ……………………………………………………

Изготвил

Вяра Хранова, главен юрисконсулт …………………………………………………..